
Gwelir system addysg y Basg fel model i’w ddilyn yn Ewrop (Coughlan, 2016). Ymhelaetha bod bron 48% o bobl yna wedi llwyddo i gael cymhwyster cyfatebol â gradd, sy’n ffigwr rhyfeddol o dda i gymharu â’r 34.4% yn y DU (Ball, 2013). Dengys hyn bod system addysg Gwlad y Basg yn un llwyddiannus a gallwn ddefnyddio er mwyn gwella ystadegau o fewn Cymru yn ogystal â’r Deyrnas Unedig. Caiff tri rhanbarth yn Ffrainc a pedair yn Sbaen eu hystyried fel rhan o Wlad y Basg. Nod y system addysgu yw sicrhau dwyieithrwydd plant fel eu bod yn gallu cyfathrebu ac ysgrifennu mewn Basgeg a Sbaeneg yn ddigonol.
Pwrpas yr awdur wrth ysgrifennu’r erthygl yw rhannu wybodaeth ar arferion addysgu'r Basg a’u chymharu â’r addysgu sy’n cael eu darparu o fewn y DU. Anelwyd at athrawon a hefyd y llywodraeth er mwyn cynnig addasiadau i gael yr un canlyniadau llwyddiannus a Gwlad y Basg. Ceir isod ymateb beirniadol i adroddiad Adran 5 ar Wlad y Basg (2018). Awgrymir addasiadau priodol wrth addysgu Cymraeg yn y sector cyfrwng Saesneg gan ddefnyddio’r fodel Gwlad y Basg fel arfer dda.
Noda o fewn yr erthygl (2018, t.26) bod 33.9% o gymuned Gwlad y Basg yn siarad Basgeg sydd yn dipyn yn uwch na chanlyniad cyfrifiad (2011, dyfynnwyd yn y BBC, 2012) lle nodir bod 19% yn dweud eu bod nhw yn siarad y Gymraeg. Cydnabydda’ Lewis (2015) bod angen sicrhau continwwm Cymraeg lle mae cysondeb ar draws ysgolion Cymraeg a Saesneg yng Nghymru. Dengys hyn nad yw’r cwricwlwm presennol yn effeithiol oherwydd mae ysgolion Saesneg yn cael gwersi ail iaith o dan y maes dysgu Datblygiad Cymraeg. Dadleua Davies (2013) bod angen gwella darpariaeth y Gymraeg o fewn y sector Saesneg oherwydd ei bod yn cael eu hystyried fel pwnc israddol i eraill ac mae cyraeddiadau isel yn cael ei derbyn fel y norm. Wrth feddwl am nod y Llywodraeth erbyn 2050 nad yw’r ddarpariaeth ar hyn o bryd yn ddigon da i sicrhau dyfodol yr iaith.
Cyhoeddwyd Llywodraeth Cymru (2017) eu bod nhw am gael miliwn o siaradwyr Cymraeg erbyn 2050 lle maent yn anelu gwneud hyn trwy wella’r ddarpariaeth a safon o’r Gymraeg sy’n cael eu haddysgu o fewn y sector Saesneg. Cydnabydda’ Estyn (2012) Ysgol Plascrug fel arfer da o addysgu’r Gymraeg o fewn y sector Saesneg lle nodir bod safonau Cymraeg ail iaith yn rhagorol, er bod llai na 1% yn dod o gartrefi lle mae’r Gymraeg yn brif iaith. Gwelir yr ysgol eu bod yn allweddol i gael y Gymraeg yn rhan o fywyd naturiol y plant felly addysgir 64% o’r gwersi trwy gyfrwng y Gymraeg yn ogystal â pharatoi cyfleoedd allgyrsiol i ddatblygu’r Gymraeg megis Eisteddfod yr Urdd.
Gwelir o fewn Gwlad y Basg bod ysgolion yn cael eu rhannu i dri model sef A, B a D. O fewn y model A addysgwyd drwy Sbaeneg yn llawyr gan ddarparu gwersi Basgeg 3 awr yr wythnos. Dadleua rhai nad yw hyn yn effeithiol oherwydd nad yw’r plant yn cael y ddarpariaeth yn ddigon cyson ac felly mae’r trosglwyddo iaith yn anfoddhaol (Hopwood et al, 2018, t.26). Gan ystyried y ddadl yma, mewn nifer o ysgolion cyfrwng Saesneg dyma faint o ddarpariaeth Cymraeg neu lai sy’n digwydd o fewn y dosbarth ac felly a gallwn ystyried y ffordd o addysgu yn un effeithiol? Pwysleisia Estyn (2016-17, t.40) nad yw’n effeithiol ar hyn o bryd ac nad yw rhan fwyaf o ysgolion cyfrwng Saesneg yn cynllunio’n ddigon da i ddatblygu medrau Cymraeg disgyblion.
Yn ôl Valdenbulcke (2015, dyfynnwyd gan y BBC, 2015) mae cael eich trochi mewn iaith yn allweddol os ydych am ddysgu’r iaith hynny a bod yn ddwyieithog. Gwelir fwy o’r dechneg trochi o fewn ysgolion model B lle addysgir 30%-40% o’r cwricwlwm trwy’r Fasgeg. Caiff ymagwedd debyg eu profi mewn ysgolion model D lle mae’r addysgu yn cael eu darparu trwy’r Fasgeg ac yna Sbaeneg yn cael eu haddysgu fel pwnc gorfodol. Cyfateba hyn â gwaith Donaldson (2015, t.15) lle nodir bod cadw’r Gymraeg yn bwnc gorfodol lan i 16 oed yn fuddiol oherwydd wrth weithredu’r cwricwlwm newydd mae’n codi hyder a balchder myfyrwyr yng Nghymru trwy fagu plant sy’n ddwyieithog. Anghytuna Lewis (2015) oherwydd creda bod rhaid i blant weld pwrpas i’r addysgu ac wrth eu gorfodi mae hyn yn colli diddordeb y disgyblion. Fodd bynnag dywed hefyd bod angen pwysleisio’r faith bod y Gymraeg yn mynd i roi sgil ychwanegol iddynt wrth geisio am swyddi, felly gall hyn rhoi’r sbardun i bobl ifanc eisiau dysgu a gweld y gwerth mewn dysgu’r iaith (Lewis, 2015).
Gellir dadlau nad yw’r ffordd yr ydym yn asesu’r iaith trwy arholiadau dwys o gofio cerddi a storiâu Cymraeg yn effeithiol. Atgyfnertha hyn gan syniad Holt (1964, dyfynnwyd yn Hall, 2018) o ysgolion dyneiddiol lle nodir bod addysgu ffurfiol yn niweidio cyflwr emosiynol unigolyn. Wrth ystyried hyn gellir dadlau os yr ydym yn rhoi arholiadau ffurfiol yn y Gymraeg i blant yn enwedig yn y sector Saesneg nad ydynt yn mynd i gael yr hyder i siarad yr iaith os maent yn methu’r arholiad. Nodir yn yr erthygl (2018) bod cwricwlwm Euskalegiak yn canolbwyntio ar yr asesu cyfathrebol sydd yn llawer mwy perthnasol i blant sy’n dysgu Cymraeg o fewn y sector Saesneg oherwydd os mae’r llafar gyda nhw bydd yr ysgrifennu yna yna yn datblygu wrth hyn. Gwelir wrth ysgolion model D eu bod yn defnyddio dull CLIL fel modd effeithiol i gael rhuglder mewn tair iaith; Basgeg, Sbaeneg a Saesneg. Cyflogir tîm o addysgwyr neilltuol i roi cymorth i’r athrawon er mwyn gwneud y dull yn llwyddiannus (Hopwood, 2018, t.27). Gellir defnyddio’r dull hyn yng Nghymru wrth addysgu Cymraeg yn y sector Saesneg wrth gael athrawon sy’n rhugl yn y Gymraeg i roi cymorth i athrawon eraill fel bod pob ysgol yn gweithio at yr un nod mewn undod.
Cydnabydda’ Lywodraeth Cymru (2017a) yn eu cynllun gweithredu pedair blynedd er mwyn datblygu darpariaeth Cymraeg o fewn ysgolion bod angen datblygu’r ddarpariaeth o Gymraeg sy’n cael eu rhoi wrth hyfforddi athrawon. Awgrymir mai cefnogi athrawon dan hyfforddiant i godi eu hyder a’u sgiliau iaith er mwyn gallu addysgu trwy’r Gymraeg yw’r ffordd i wella, maent hefyd yn gweithio gyda’r Coleg Cymraeg Cenedlaethol i gyflwyno’r Dystysgrif Sgiliau Iaith Gymraeg fel ffordd ymlaen (Llyw.Cymru, 2017a, t.15). Caiff rhywbeth tebyg yng Ngwlad y Basg sef Tystysgrif Cymhwysedd Basgeg a chafwyd eu sefydlu gyda’r un nôd. Dengys yr erthygl (2018) bod Llywodraeth Gwlad y Basg wedi gwneud rhywbeth tebyg yn y 1980’au lle sefydlwyd cyrsiau Basgeg gall athrawon cael eu rhyddhau ar gyflog llawn am hyd at dair blynedd. Erbyn hyn maent wedi addasu i gyrsiau tair i bedair wythnos i ddiweddaru eu Basgeg ac yna treulio dau fis arall i baratoi adnoddau addysgu (Hopwood, 2018, t.26). Cydnabyddai’r Llywodraeth (2014, t.14) wrth nodi bod angen gwella’r dull o gynllunio ac adnoddau darpariaeth Gymraeg er mwyn cynyddu’r nifer o siaradwyr yn y dyfodol.
Datgela’r Llywodraeth (2017b) bod llawer o dystiolaeth i ddweud bod dysgu iaith arall yn cael effaith cadarnhaol ar ddysgu a datblygiad unigolyn. Atgyfnertha hyn gan ymchwil bod fod yn ddwyieithog yn gorfodi’r ymennydd i ddefnyddi’r ddwy ochr ac felly yn canlyniadu i unigolion cael sgiliau gwybyddol gwell, y gallu i ganolbwyntio’n hirach yn ogystal â gostwng y siawns o gael dementia (Fitzgerald, 2017). Yn debyg i gynlluniau IRALE sy’n cefnogi athrawon y Basg yng Nghymru mae Cynllun Sabothol, Siarter Iaith a Chynllun Cymraeg Campus. Nod y rhain yw cynyddu’r defnydd o Gymraeg sydd o ddydd i ddydd megis y dechneg o wobrwyo ysgolion gyda system ERW sef Cymraeg Campus lle maent yn cael targedau i gyrraedd gwobr efydd, arian, aur (ERW, 2019).
Y prif ganfyddiadau a gwelir wrth ddarllen yr erthygl yw bod system addysgu Gwlad y Basg yn canlyniadu mewn llwyddiant fwy o blant ac felly rhaid pwysleisio hyn wrth feddwl sut mae addysgu yn cael eu darparu yng Nghymru. Gwelir fod rôl ganolog gan Iaith o fewn y system addysg a bod yr ysgolion model B/D yn cael eu ffafrio oherwydd faint o’r cwricwlwm sy’n cael eu cyflwyno yn ddwyieithog. Ystyrier hyn yn elfen allweddol wrth symud ymlaen i addysgu Cymraeg o fewn y sector Saesneg a gwelir yn elfen bwysig bod Cymraeg yn cael eu cyflwyno yn rheolaidd nid yn unig i’r gofrestr neu’r tywydd.
Gellir dadlau nad oes digon o bwyslais wedi bod yn y gorffennol ar bwysigrwydd yr iaith Cymraeg athrawon oherwydd nid oedd pwyslais mawr ar eu rhuglder yn yr iaith Gymraeg wrth gael eu hyfforddi. O ganlyniad i hyn mae disgyblion yn aml yn clywed y Gymraeg ar gyfer y gofrestr/rhestr cinio yn unig. Atgyfnertha hyn gan Estyn (2016-17, t.39) lle nodir nad oes digon o Gymraeg yn cael eu modelu o fewn ysgolion Saesneg a dydy’r Gymraeg sy’n cael eu modelu ddim yn ddigon cywir. Wedi dweud hyn sefydlwyd Y Cwricwlwm Cymraeg (2003) gyda’r nod i roi teimlad o berthyn i blant ac felly pwrpas i ddysgu’r iaith eu mamwlad. I gyd-fynd â hyn buddsoddwyd Llywodraeth Cymru (2018) £51 miliwn i ehangu’r addysgu trwy gyfrwng y Gymraeg a nodir mai darparu cyfleoedd cynnar i ddysgu Cymraeg yn hanfodol os ydym am gynyddu'r nifer o siaradwyr Cymraeg.
Wedi dweud hyn awgryma Lewis (2015) nid oes ateb cyflym i gael fwy o Gymraeg yn cael ei siarad o fewn y sector Saesneg. Cyferbynna hyn â safbwynt Davies (2013) lle awgryma gellir gwneud rhai addasiadau i wella mewn cyfnod byr ond er mwyn cael canlyniadau amlwg rhaid cynllunio fel rhan o dîm. Fel y gwelir yng Ngwlad y Basg mae athrawon yn cael cymorth wrth arbenigwyr er mwyn gwneud y dull CLIL yn llwyddiannus (Hopwood, 2018, t.27). Cefnoga Donaldson (2015) hyn gan bwysleisio dylai ysgolion cyfrwng Cymraeg weithio fel canolbwynt ar gyfer y Gymraeg er mwyn helpu athrawon ac ymarferwyr mewn ysgolion cyfrwng Saesneg. Wrth feddwl i’r dyfodol rhaid cael un dull lle mae pob ysgol yn gweithio arni fel gwlad gyfan er mwyn cadw’r iaith yn fyw.

